Norske kongofarere

Fra 1883 var det en rekke nordmenn som søkte seg til Fristaten Kongo i Afrika, mange med god utdannelse, men som likevel ikke fant seg til rette i hjemlandet. Fristaten var i realiteten den belgiske kong Leopold IIs personlige eiendom og forholdene var vanskelige. Mange døde, flere kom hjem med ødelagt helse, men noen klarte seg også.
I 1939 stiftet en liten gruppe Norske Kongoveteraners Forening. Noen av dem var kjente nazister, men de ble ekskludert da foreningen etablerte seg på nytt etter andre verdenskrig.
Foreningen ble nedlagt omkring 1960.

Kilder
Espen Wæhle, Monganga Makazzi, Judchi og andre nordmenn under Kongo-stjernen 1885 – 1918. I Nordmenn i Afrika – Afrikanere i Norge Kirsten Alsaker Kjerland og Anne K. Bang (red). Bergen 2002 
H. Jenssen-Tusch, Skandinaver i Congo: Svenske, norske og danske mænds og kvinders virksomhed i den uafhengige Congostat. København 1902 – 05.

 
Den demokratiske republikken Kongo